wannaphong/clean_thaiwikipedia huggingface dataset:
# ปลาหวีเกศ
ปลาหวีเกศ  เป็นปลาน้ำจืดชนิดหนึ่ง อยู่ในวงศ์ปลาหวีเกศ (Schilbeidae) เป็นปลาไม่มีเกล็ด มีรูปร่างคล้ายปลาสังกะวาดและปลาเนื้ออ่อนผสมรวมกัน  ตัวเรียวยาว มีครีบหลัง 2 ตอน ตอนหลังเป็นแผ่นเนื้อขนาดเล็กมาก มีลักษณะเด่นคือ มีหนวดยาว 4 คู่ แต่หนวดจะแบนไม่เป็นเส้น คล้ายกับเส้นผมของผู้หญิง จึงเป็นที่มาของชื่อ  พบอาศัยอยู่เฉพาะแม่น้ำเจ้าพระยาเท่านั้น กินแมลงเป็นอาหาร  ขนาดโตเต็มที่ราว 20 เซนติเมตร

เป็นปลาที่มีรายชื่ออยู่ในกาพย์แห่ชมปลาของเจ้าฟ้ากุ้งนับตั้งแต่สมัยอยุธยาตอนปลายที่ว่า

 
ปัจจุบันนี้ไม่มีรายงานพบในธรรมชาติมานานแล้ว จึงเชื่อว่าได้สูญพันธุ์ไปแล้ว   เหลือแต่เพียงซากที่ถูกดองเก็บไว้ที่พิพิธภัณฑ์ธรรมชาติวิทยากรมประมงของมหาวิทยาลัยเกษตรศาสตร์  โดยฮิว แมคคอร์มิค สมิธ ที่เก็บตัวอย่างได้จากตลาดปากน้ำโพ จังหวัดนครสวรรค์ เมื่อวันที่ 20 พฤศจิกายน พ.ศ. 2486 และสถาบันสมิธโซเนียนเท่านั้นกิตติพงษ์ จารุธาณินทร์, ชวลิต วิทยานนท์ ดร., ปลาน้ำจืดหายากที่สุด ๑๐ ชนิดของไทย นิตยสาร Aquarium Biz ฉบับที่ 16 ปีที่ 2: ตุลาคม 2011 หน้า 64 

มีชื่อเรียกอีกชื่อหนึ่งว่า "ปลาสายยู" หรือ "ปลาเกด"
# วงศ์ปลาหวีเกศ
วงศ์ปลาหวีเกศ  (วงศ์: Schilbeidae (/ชิล-ไบ-ดี/)) เป็นปลาน้ำจืดกระดูกแข็ง อยู่ในอันดับปลาหนัง (Siluriformes) ซึ่งเป็นปลาไม่มีเกล็ด มีหนวด มีก้านครีบแข็งที่ครีบอกและครีบหลังและมีครีบไขมัน 

สำหรับปลาในวงศ์นี้มีลักษณะสำคัญคือ มีรูปร่างลักษณะคล้ายกับปลาในวงศ์ปลาสวาย (Pangasidae) ซึ่งเดิมเคยรวมเป็นวงศ์เดียวกันมาก่อน แต่มีลำตัวขนาดเล็กกว่ามาก มีหนวด 3-4 คู่ ที่มีร่องเก็บหนวดแต่ละเส้นที่จะงอยปากข้างแก้มและใต้คาง รูจมูกช่องหลังมักใหญ่กว่าช่องหน้าและอยู่ชิดกัน ครีบอกและครีบหลังมีก้านครีบแข็ง ครีบไขมันมีขนาดเล็ก ครีบก้นยาว ลำตัวมักแบนข้าง

มีการกระจายพันธุ์ค่อนข้างกว้าง โดยพบตั้งแต่ทวีปแอฟริกา, อินเดีย, เอเชียตะวันออกเฉียงใต้ และเขตซุนดา มีทั้งสิ้น 14 สกุล  61 ชนิด  เฉพาะที่พบในประเทศไทยมี 4 สกุล  ใน 5 ชนิด  เช่น ปลาสังกะวาดขาว (Laides hexanema), ปลาหวีเกศ (Platytropius siamensis),  ปลาอิแกลาเอ๊ะ (Pseudeutropius moolenburghae) เป็นต้น
# ปลาซิวแก้ว
ปลาซิวแก้ว  ปลาน้ำจืดชนิดหนึ่ง อยู่ในวงศ์ปลาหลังเขียว (Clupeidae) 

เป็นปลาขนาดเล็ก รูปร่างเพรียวยาว ตัวใส ที่ริมฝีปากมีขากรรไกรเป็นแผ่นแบน และมีเขี้ยวแหลมโค้งขนาดเล็กมาก เกล็ดบางมากและหลุดร่วงได้ง่าย ครีบก้นมี 2 ตอน ตอนท้ายเห็นเป็นติ่งเล็ก ๆ แยกออกมา ลำตัวใสสีอมเหลืองอ่อนมีแถบสีเงินคาดกลางลำตัว หัวมีสีคล้ำเล็กน้อยออกสีเขียวอ่อน มีขนาดลำตัวประมาณ 4 เซนติเมตร ใหญ่สุดพบประมาณ 6 เซนติเมตร 

พบเฉพาะในแม่น้ำโขงและลำน้ำสาขาเท่านั้น นอกจากนี้ยังพบมากที่อ่างเก็บน้ำเขื่อนอุบลรัตน์ จังหวัดขอนแก่น, เขื่อนลำปาว จังหวัดกาฬสินธุ์, เขื่อนสิรินธร จังหวัดอุบลราชธานี และเขื่อนสิริกิติ์ จังหวัดอุตรดิตถ์ อาศัยอยู่เป็นฝูงใหญ่มากบริเวณผิวน้ำและกลางน้ำในแหล่งน้ำนิ่งขนาดใหญ่

กินอาหารโดยได้แก่ แมลง โดยการกระโดดงับขึ้นเหนือน้ำ และแพลงก์ตอนสัตว์ มีวิธีจับด้วยการยกยอและใช้ไฟล่อในเวลากลางคืน นิยมใช้บริโภคและเป็นปลาเศรษฐกิจในท้องถิ่นภาคอีสาน โดยนำมาปรุงเป็นอาหารได้หลายชนิด เช่น ทำน้ำปลา, ปลาแห้ง, ปลาเจ่า เป็นต้น  และได้ถูกส่งไปปล่อยในอ่างเก็บน้ำของมาเลเซียและอินโดนีเซียจนกลายเป็นปลาเศรษฐกิจของทื่นั่นด้วย

ปลาซิวแก้ว มีชื่อเรียกอื่น ๆ อีกว่า ปลาแก้ว, ปลาแตบแก้ว หรือ ปลาแปบควาย เป็นต้นClupeichthys aesarnensis Thai river sprat
# ปลาสายยู
ปลาสายยู  ปลาน้ำจืดชนิดหนึ่ง อยู่ในวงศ์ปลาเนื้ออ่อน (Siluridae) เป็นปลาไม่มีเกล็ด หัวเล็กมีสีแดงเรื่อ ๆ ปากเล็กอยู่ด้านล่าง มีหนวดสั้นเป็นติ่งขอใกล้จมูก คล้ายสายยูแม่กุญแจ อันเป็นที่มาของชื่อ  ตาเล็กมาก ลำตัวแบนข้างมีสีชมพูหรือสีนวล ครีบมีขอบสีคล้ำ ครีบก้นยาวมาก มีลำตัวประมาณ 25 เซนติเมตร พบใหญ่สุด 40 เซนติเมตร

มีพฤติกรรมกระดิกหนวดอย่างรวดเร็วขณะว่ายน้ำ โดยภายในเวลา 1 นาที สามารถกระดิกหนวดได้ถึง 125 ครั้ง สันนิษฐานว่าเป็นการส่งสัญญาณหาอาหารตามท้องน้ำ โดยอาหารได้แก่ สัตว์หน้าดินต่าง ๆ กุ้ง, แมลงน้ำ เป็นต้น

พบเพียงที่เดียวในโลกเท่านั้น คือ บริเวณลุ่มแม่น้ำบางปะกง ปัจจุบันมีสถานะเป็นปลาใกล้สูญพันธุ์อย่างวิกฤตในธรรมชาติ  แต่ก็เป็นที่เสาะแสวงหาของนักเลี้ยงปลาด้วย โดยเป็นปลาที่มีราคาสูงมาก 

มีชื่อเรียกอื่นว่า "เกด"  

อนึ่ง ชื่อสายยู นี้เป็นชื่อที่เรียกซ้ำซ้อนกับปลาในหลายชนิด  หลายสกุล  เช่น ปลาในสกุล (Pangasius spp.) ในวงศ์ปลาสวาย (Pangasiidae) หรือปลาหวีเกศ (Platytropius siamensis) ในวงศ์ปลาหวีเกศ (Schilbedae) เป็นต้น

ดูเพิ่ม
ปลาดังแดง
# ปลาจิ้มฟันจระเข้แคระ
ปลาจิ้มฟันจระเข้แคระ หรือ ปลาจิ้มฟันจระเข้ลำธาร  ปลาน้ำจืดชนิดหนึ่ง ในวงศ์ปลาจิ้มฟันจระเข้และม้าน้ำ (Syngnathidae) วงศ์ย่อย Syngnathinae 

มีลักษณะคล้ายปลาจิ้มฟันจระเข้ยักษ์ (D. boaja) ซึ่งอยู่ในสกุลเดียวกัน  แต่มีลำตัวที่สั้นกว่า จะงอยปากสั้นกว่ามาก หัวเล็ก ลำตัวมีปล้อง 15-17 ปล้อง หางยาวกว่าลำตัวมาก ซึ่งแตกต่างจากปลาจิ้มฟันจระเข้ยักษ์ ลำตัวสีน้ำตาลเข้มหรือน้ำตาลแดง และมีจุดดำเล็ก ๆ ระหว่างปล้อง ครีบใส ครีบหางสีน้ำตาลและขอบสีจาง มีขนาดลำตัวยาวประมาณ 10 เซนติเมตร ใหญ่สุด 15 เซนติเมตร

อาหารได้แก่ แพลงก์ตอนสัตว์ และสัตว์น้ำขนาดเล็ก อาศัยอยู่ตามลำธารหรือแม่น้ำในภาคตะวันออกและภาคใต้ของไทยไปจนถึงมาเลเซียและอินโดนีเซีย  พบมากในบางแหล่งน้ำ โดยมักหลบซ่อนอยู่ตามพื้นท้องน้ำใต้ใบไม้ที่ร่วง หากินโดยคืบคลานไปกับพื้นน้ำ ตัวผู้และตัวเมียต่างกันชัดเจนในขณะที่ปลาตัวเมียโตเต็มที่มีขนาดใหญ่กว่าตัวผู้เล็กน้อย และไม่มีถุงช่องหน้าท้องที่มีไว้เพื่อเก็บไข่และลูก ๆ

นิยมเลี้ยงเป็นปลาสวยงามปลาจิ้มฟันจระเข้ลำธาร
# ปลาเหล็กใน
บทความนี้หมายถึงปลาน้ำจืดขนาดเล็ก สำหรับเหล็กในของแมลงหรือแมง ดูที่: เหล็กใน

ปลาเหล็กใน หรือ ปลาจิ้มฟันจระเข้แคระ  เป็นชื่อปลาน้ำจืดชนิดหนึ่ง  จัดอยู่ในวงศ์ปลาเหล็กใน (Indostomidae) มีรูปร่างคล้ายปลาจิ้มฟันจระเข้แคระ ซึ่งอดีตเคยรวมเป็นอันดับเดียวกัน  แต่มีขนาดเล็กกว่ามาก หัวและปากสั้นกว่า ตาโต หางเรียวเล็ก ครีบหลังเป็นก้านแข็งสั้น ๆ ที่ตอนหน้าของลำตัว และเป็นครีบอ่อนที่ตอนกลาง ครีบอก ครีบท้อง และครีบก้นเล็ก ครีบหางเป็นรูปพัด ลำตัวสีน้ำตาลอ่อนถึงคล้ำ และมีลายประสีคล้ำ มีขนาดลำตัวเพียง 2-3 เซนติเมตร เท่านั้นเอง

พบในป่าพรุโต๊ะแดง จังหวัดนราธิวาส และมีรายงานว่าพบที่บึงบอระเพ็ด จังหวัดนครสวรรค์ด้วย กินแพลงก์ตอนสัตว์ขนาดเล็กเป็นอาหาร วางไข่ติดกับพืชน้ำ โดยตัวผู้เป็นผู้ดูแลไข่ เป็นปลาที่พบน้อยในธรรมชาติ

พบมีการเลี้ยงเป็นปลาสวยงาม โดยเลี้ยงให้รอดได้ในตู้ไม้น้ำ
# วัตถุมงคล
วัตถุมงคล หมายถึง เครื่องรางของขลังที่เชื่อว่าจะนำความสุขความเจริญเป็นต้นมาให้ หรือป้องกันภัยอันตรายต่าง ๆราชบัณฑิตยสถาน, พจนานุกรม ฉบับราชบัณฑิตยสถาน พ.ศ. 2554 เฉลิมพระเกียรติพระบาทสมเด็จพระเจ้าอยู่หัว, กรุงเทพพฯ : ราชบัณฑิตยสถาน, 2556, หน้า 1104

วัตถุมงคล เป็นเรื่องของความเชื่อและศรัทธาในสิ่งของที่สร้างขึ้นมีความสัมพันธ์ทางด้านศาสนา ตามสมัยนิยมตั้งแต่โบราณกาลมีหลักฐานเป็นวัตถุมงคลที่สร้างขึ้นมีอายุเก่าแก่เกือบ 2,000 ปี วัตถุมงคลจะมีมากมายในสังคมไทย เช่น พระเครื่อง, พระกริ่ง, พระกริ่งปวเรศ, ปลัดขิก, ผ้ายันต์, ตะกรุด, มีดหมอ, องค์เทพที่เป็นทางศาสนาอื่น ๆ เช่น พระพรหม, พระตรีมูรติ, พระราหู

 ประวัติ 
สำหรับ เครื่องราง เป็นสิ่งที่มีมาตั้งสมัยโบราณกาลนับพันปีมาแล้ว และประวัติเครื่องรางของขลังไม่ได้มีเฉพาะแต่ในเมืองไทยเท่านั้น ชนชาติอื่น ๆ ก็มีเครื่องรางใช้กันมานานแล้ว โดยเชื่อกันว่าของสิ่งนี้จะสามารถปกป้องคุ้มครองภัยอันตรายต่าง ๆ ให้ได้ รวมทั้งในเรื่องของโชคลาภ ความโชคดีทั้งหลายทั้งปวง

วัตถุมงคลและเครื่องรางของขลัง จึงนับเป็นเป็นศาสตร์อย่างหนึ่งที่มีอยู่คู่กับมนุษย์ตั้งแต่สมัยดึกดำบรรพ์ จนถึงทุกวันนี้ วัตถุมงคล-เครื่องรางของขลัง ในยุคสมัยที่เทคโนโลยีเจริญก้าวหน้ายังเป็นที่นิยมและมีความเชื่อถือ

สำหรับความเชื่อในเรื่อง เครื่องราง ของคนไทย มีมาแต่ครั้งโบราณ ดังจะเห็นได้ในวรรณกรรมที่มีการกล่าวถึงอยู่เสมอ ๆ โดยเฉพาะ เครื่องราง ที่นักรบใช้ติดตัวในยามออกศึกสงคราม เพื่อเป็นเครื่องยึดเหนี่ยวจิตใจให้ห้าวหาญไม่เกรงคลัวข้าศึก โดยเชื่อกันว่า เครื่องราง ที่สร้างขึ้นด้วยวิชาไสยศาสตร์ชั้นสูง โดยพระเกจิอาจารย์ผู้มีวิชาอาคมอันเข้มขลัง จะสามารถช่วยคุ้มครองป้องกันภัยรอบตัวได้เป็นอย่างดี

การบูชาวัตถุมงคลควรเช่ามาบูชาด้วยเงินของตนเองจะขลังกว่ามีผู้ให้มา เพราะถ้ารับจากผู้อื่นมา ถือว่าบูชาแทนเขา บุญและความขลังจะน้อยกว่าเช่ามาบูชาเอง

 ประเภทวัตถุมงคลตามคติของศาสนาพุทธ (เเบบไทย) 
วัตถุมงคล ในศาสนาพุทธแบบไทย ที่มีคติผสมผสานระหว่างศาสนาพื้นบ้านเเละพราหมณ์ เรียกกันโดยทั่วไปว่า พระเครื่องราง หรือ พระเครื่อง คือรูปสมมุติของพระพุทธเจ้าที่มีขนาดเล็ก สร้างเพื่อเป็นที่ระลึกถึงพระพุทธเจ้า และเพื่อสืบทอดพระศาสนา พระเครื่องอาจจะรวมถึงรูปสมมติของพระโพธิสัตว์, พระอริยสงฆ์และเทพเจ้าที่มีขนาดเล็กด้วย
วัตถุมงคล ทางพุทธศาสนานั้นประกอบด้วย 2 ประเภท
 วัตถุมงคล ภายนอก เช่น วัตถุที่สร้างมาจากดิน โลหะ ฯลฯ
 มงคลที่แท้จริงมาจากภายใน ตามพระธรรมคำสอนของพระพุทธเจ้า คือ มงคลชีวิต เป็นคำแนะนำในการดำเนินชีวิตเพื่อความสุข และความเจริญก้าวหน้าของชีวิต ที่พระพุทธเจ้าทรงแสดงไว้ 38 ข้อ ในมหามงคลสูตรหรือเรียกว่า มงคล 38 ประการ มงคลชีวิต 38 ประการ

 วัตถุมงคลแต่ละประเภท มีความเชื่อ และ สรรพคุณแตกต่างกันไป  
พระเครื่อง เชื่อว่า สามารถช่วยเสริมดวงชะตา ช่วยให้ประสบความสำเร็จในชีวิต ปกป้องคุ้มครองจากสิ่งชั่วร้าย รักษาโรคภัยไข้เจ็บ และช่วยให้ร่ำรวย

ตะกรุด เชื่อว่า สามารถช่วยป้องกันภัยอันตรายต่าง ๆ ปกป้องคุ้มครองจากสิ่งชั่วร้าย และ ช่วยให้จิตใจสงบสุข

ผ้ายันต์ เชื่อว่าสามารถช่วยป้องกันภัยอันตรายต่าง ๆ ปกป้องคุ้มครองจากสิ่งชั่วร้าย และ ช่วยให้จิตใจสงบสุข

กำไล เชื่อว่าสามารถช่วยเสริมดวงชะตา ช่วยให้ประสบความสำเร็จในชีวิต ปกป้องคุ้มครองจากสิ่งชั่วร้าย และช่วยให้ร่ำรวย

แหวน เชื่อว่าสามารถช่วยเสริมดวงชะตา ช่วยให้ประสบความสำเร็จในชีวิต ปกป้องคุ้มครองจากสิ่งชั่วร้าย และช่วยให้ร่ำรวย
# อำเภอพรหมคีรี
พรหมคีรี เป็นอำเภอหนึ่งของจังหวัดนครศรีธรรมราช

 ที่ตั้งและอาณาเขต 
อำเภอพรหมคีรีตั้งอยู่ทางตอนกลาง ค่อนไปทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอนบพิตำและอำเภอท่าศาลา 
 ทิศตะวันออก ติดต่อกับอำเภอท่าศาลาและอำเภอเมืองนครศรีธรรมราช  
 ทิศใต้ ติดต่อกับอำเภอเมืองนครศรีธรรมราชและอำเภอลานสกา
 ทิศตะวันตก ติดต่อกับอำเภอพิปูน

 ประวัติ 
เดิมอำเภอพรหมคีรีอยู่ในการปกครองของอำเภอเมืองนครศรีธรรมราช เมื่อวันที่ 9 สิงหาคม พ.ศ. 2517 กระทรวงมหาดไทยประกาศให้ตำบลพรหมโลก ตำบลบ้านเกาะ ตำบลอินคีรี และตำบลทอนหงส์ตั้งเป็น กิ่งอำเภอพรหมคีรี และยกฐานะให้เป็น อำเภอพรหมคีรี เมื่อวันที่ 13 กรกฎาคม พ.ศ. 2524

 การแบ่งเขตการปกครอง 
 การปกครองส่วนภูมิภาค 
อำเภอพรหมคีรีแบ่งพื้นที่การปกครองออกเป็น 5 ตำบล 39 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)แผนที่1.พรหมโลกPhrommalok 200px|แผนที่2.บ้านเกาะBan Ko3.อินคีรีIn Khiri4.ทอนหงส์Thon Hong5.นาเรียงNa Riang

 การปกครองส่วนท้องถิ่น 
ท้องที่อำเภอพรหมคีรีประกอบด้วยองค์กรปกครองส่วนท้องถิ่น 7 แห่ง ได้แก่
 เทศบาลตำบลทอนหงส์ ครอบคลุมพื้นที่บางส่วนของตำบลทอนหงส์
 เทศบาลตำบลพรหมโลก ครอบคลุมพื้นที่บางส่วนของตำบลพรหมโลกและบางส่วนของตำบลบ้านเกาะ
 เทศบาลตำบลพรหมคีรี ครอบคลุมพื้นที่ตำบลพรหมโลก (เฉพาะนอกเขตเทศบาลตำบลพรหมโลก)
 องค์การบริหารส่วนตำบลบ้านเกาะ ครอบคลุมพื้นที่ตำบลบ้านเกาะ (เฉพาะนอกเขตเทศบาลตำบลพรหมโลก)
 องค์การบริหารส่วนตำบลอินคีรี ครอบคลุมพื้นที่ตำบลอินคีรีทั้งตำบล
 องค์การบริหารส่วนตำบลทอนหงส์ ครอบคลุมพื้นที่ตำบลทอนหงส์ (เฉพาะนอกเขตเทศบาลตำบลทอนหงส์)
 องค์การบริหารส่วนตำบลนาเรียง ครอบคลุมพื้นที่ตำบลนาเรียงทั้งตำบล

 สถานศึกษา 
 โรงเรียนพรหมคีรีพิทยาคม 
 โรงเรียนบ้านเกาะวิทยา
 วิทยาลัยการอาชีพพรหมคีรี (ปวช./ปวส.)
 วิทยาลัยช่างศิลป์นครศรีธรรมราช

 โรงพยาบาล
โรงพยาบาลพรหมคีรี

 สถานที่สำคัญ 
 พระตำหนักเมืองนคร
 วัดเขาขุนพนม เช่น ถ้ำตากฟ้า , อนุสาวรียสมเด็จพระเจ้าตากสินมหาราช
 วัดเขาปูน

 แหล่งท่องเที่ยว
น้ำตกพรหมโลก
น้ำตกอ้ายเขียว
น้ำตกวังลุง (น้ำตกสองรัก)

เทศกาลประจำอำเภอ
 งานวันชาวสวน เป็นงานที่จัดโดยอำเภอพรหมคีรี ร่วมกับส่วนราชการองค์กรปกครองส่วนท้องถิ่นในพื้นที่ ชมรมไม้ผล ชมรมกำนันผู้ใหญ่บ้าน ภาคเอกชน และประชาชนชาวพรหมคีรี จัดงาน “วันชาวสวน” ขึ้นเพื่ออนุรักษ์ประเพณีการจัดงานวันชาวสวนพรหมคีรี สร้างเสริมสนับสนุนการประกอบอาชีพทางการเกษตรของประชาชนอำเภอพรหมคีรีที่ส่วนใหญ่ประกอบอาชีพทำการเกษตร เพื่อให้เกษตรกรได้พัฒนาผลผลิตให้มีคุณภาพเพิ่มมูลค่าผลผลิตสร้างรายได้สร้างอาชีพที่มั่นคงยั่งยืนให้กับเกษตรกรตลอดจนอนุรักษ์วัฒนธรรมท้องถิ่น เผยแพร่ผลผลิตทางด้านการเกษตรของอำเภอพรหมคีรีให้เป็นที่ยอมรับและรู้จักอย่างแพร่หลายมากยิ่งขึ้น

พรหมคีรี
# องค์การ
ในทางเศรษฐศาสตร์ องค์การ หรือ องค์กร  หมายถึง บุคคลกลุ่มหนึ่งที่มารวมตัวกัน โดยมีวัตถุประสงค์หรือเป้าหมายอย่างหนึ่งหรือหลายอย่างร่วมกัน และดำเนินกิจกรรมบางอย่างร่วมกันอย่างมีขั้นตอนเพื่อให้บรรลุวัตถุประสงค์นั้น โดยมีทั้ง องค์การที่แสวงผลกำไร คือองค์การที่ดำเนินกิจกรรมเพื่อการแข่งขันทางเศรษฐกิจ เช่น บริษัท ห้างหุ้นส่วน ห้างสรรพสินค้า ร้านค้าต่างๆ และ องค์การที่ไม่แสวงผลกำไร คือองค์การที่ดำเนินกิจกรรมเพื่อสาธารณประโยชน์เป็นหลัก เช่น สมาคม สถาบัน มูลนิธิ เป็นต้น 

องค์การ หมายถึงการนำเอาส่วนต่าง ๆ ที่มีความเกี่ยวข้องกันมารวมกันอย่างมีระเบียบ หรือเป็นการรวมกลุ่มกันอย่างมีเหตุผลของบุคคลกลุ่มหนึ่ง เพื่อเป็นศูนย์อำนวยการให้การดำเนินงานลุล่วงไปตามเป้าหมายที่กำหนดไว้ โดยมีการใช้อำนาจการบริหารที่ชัดเจนมีการแบ่งงานและหน้าที่ มีลำดับขั้นของการบังคับบัญชาและความรับผิดชอบ

โดยเริ่มแรกนั้น คำว่า "องค์การ" เดิมเป็นศัพท์บัญญัติมาจากคำภาษาอังกฤษ organization ในขณะที่ คำว่า "องค์กร" เป็นศัพท์บัญญัติมาจากคำว่า organ โดยที่องค์กรหมายถึงหน่วยย่อยขององค์การองค์กร-องค์การ  - ศ.จำนงค์ ทองประเสริฐ แต่ในปัจจุบันใช้ในความหมายเดียวกัน ดังที่กล่าวไว้แล้วข้างต้น
# พรรดึก
พรรดึก (อ่านว่า พัน-ระ-ดึก) คือชื่อที่ใช้เรียกโรคทางแผนโบราณชนิดหนึ่งที่เกิดจากการที่มีอาหารคั่งค้างอยู่ภายในท้อง ทำให้เกิด อาการท้องผูกอย่างแรง ผู้ป่วยจะมีอุจจาระที่แข็งมาก และมีลักษณะเป็นเม็ดๆ คล้ายกันกับมูลแพะ
# วรลักษณ์ พับบรรจง
รองศาสตราจารย์ วรลักษณ์ พับบรรจง เป็นอาจารย์ประจำภาควิชาภาษาไทยและภาษาตะวันออก  คณะมนุษยศาสตร์ มหาวิทยาลัยศรีนครินทรวิโรฒ ประสานมิตร และผู้สอนภาษาบาลีและสันสกฤตในภาษาไทย

ประวัติการศึกษา
 อ.บ.(ภาษาไทย) คณะอักษรศาสตร์ จุฬาลงกรณ์มหาวิทยาลัย
 อ.ม.(บาลีและสันสกฤต)  คณะอักษรศาสตร์ จุฬาลงกรณ์มหาวิทยาลัย

ผลงาน
 สํสฺกฤตวฺยากรณมฺ (พ.ศ. 2530) ตำราไวยากรณ์สันสกฤตสำหรับผู้เริ่มเรียน
# สาธารณรัฐโปรตุเกส
สาธารณรัฐโปรตุเกส  สามารถหมายถึง
 สาธารณรัฐโปรตุเกสที่หนึ่ง (1910–1926)
 สาธารณรัฐโปรตุเกสที่สอง (1933–1974)
 สาธารณรัฐโปรตุเกสที่สาม (1974–ปัจจุบัน)
# ซีเกมส์ 1999
กีฬาซีเกมส์ 1999 ถือได้ว่าเป็นการจัดการแข่งขันซีเกมส์ ครั้งที่ 20 โดยมี บันดาร์เซอรีเบอกาวัน ประเทศบรูไนดารุสซาลาม เป็นเจ้าภาพ จัดการแข่งขันระหว่างวันที่ 7 ถึง 15 สิงหาคม พ.ศ. 2542 นับเป็นการจัดการแข่งขันกีฬาซีเกมส์ ครั้งแรก ของประเทศบรูไนดารุสซาลาม และเป็นครั้งแรกที่ ประเทศลาว ได้รับเหรียญทองจากการแข่งขันซีเกมส์

 การแข่งขัน 
ชาติที่เข้าร่วม

  (เจ้าภาพ)
 
 
 
 
 
 
 
 
 

 ชนิดกีฬา 

 
 
 
  
 
 
 
 
 
 
 
 
 
 
 
 
 
 
 
 
 
 
 
 

 สรุปเหรียญการแข่งขัน
# ประดง
ประดง เป็นชื่อโรคชนิดหนึ่งทางแผนโบราณ ผู้ที่ป่วยเป็นโรคนี้มักมีอาการไข้ และมีเม็ดผื่นคันขึ้นตามผิวหนัง เป็นต้น ซึ่งมักเรียกว่าเกิดอาการไข้ประดงขึ้น โดยทั่วไปเมื่อมีไข้ประดงเกิดขึ้น ก็มักจะมีอาการตัวร้อนจัด ปวดศีรษะ ปวดเมื่อยไปตามเนื้อตัว มีอาการสะท้านร้อน สะท้านหนาว ปากแห้ง ลิ้นแห้ง กระหายน้ำ หอบและอาจมีอาการสะอึกร่วมด้วย โรคประดงนั้นยังแบ่งออกไปเป็นอีกหลายชนิดเช่น ประดงมด, ประดงช้าง, ประดงแกลบ, ประดงไฟ เป็นต้น
# ทูมเรเดอร์
ทูมเรเดอร์  เป็นสื่อแฟรนไชส์ ประกอบด้วยวิดีโอเกม, หนังสือการ์ตูน, นวนิยาย, เครื่องเล่นสวนสนุกและภาพยนตร์ โดยเกี่ยวกับการผจญภัยของนักโบราณคดีชาวอังกฤษชื่อลารา ครอฟต์

ทูมเรเดอร์ถูกพัฒนาโดย Core Design บริษัทผู้ผลิตเกมรายย่อยของอังกฤษและจัดจำหน่ายโดย Eidos Interactive บริษัทเกมรายใหญ่ของโลก และทูมเรเดอร์ได้กลายเป็นสัญลักษณ์ของ Eidos Interactive ไปโดยปริยาย เกมนี้วางจำหน่ายครั้งแรกในปี 1996 ลงบน PC, PlayStation และ Sega Saturn ผลที่ตามมาคือความประสบความสำเร็จอย่างล้นหลาม โดยสามารถจำหน่ายทั่วโลกสูงถึง 7 ล้านก๊อปปี้และยังมีอิทธพลต่อนักเล่นเกมหลายล้านคนทั่วโลก

 ตัวละครหลัก 
ลาร่า ครอฟต์ (Lara Croft)
สาวสวยสังคมชั้นสูงชาวอังกฤษที่มีเชื้อสายของกษัตริย์อังกฤษอยู่ เธอเกิดเมื่อวันที่ 14 กุมภาพันธ์ บิดาของเธอคือ ลอร์ด ริชาร์ด ครอฟต์ (Lord R. Croft) ส่วนรายละเอียดของมารดาไม่ปรากฏแน่ชัด บุคลิคเด่น ๆ ของเธอ คือ ผมสีน้ำตาลไว้เปียและมีรูปร่างที่ดี เธอมักจะพก Dual Pistol ไว้เสมอเพราะมันเป็นอุปกรณ์คู่ใจของเธอ นอกจากนี้เธอยังเป็นนักสำรวจระดับโลกที่เดินทางไปยังสถานที่โบราณต่างๆ ทั่วโลกเพื่อที่จะค้นหาสมบัติล้ำค่าและความลับมากมายที่ยังไม่ถูกเปิดเผย

วินตัน สมิทธ์ (Winston Smith)
พ่อบ้านซึ่งทำงานให้กับตระกูล Croft มาหลายชั่วอายุคนแล้ว เขากลายเป็นบุคคลสำคัญที่มีหน้าที่ดูแลความเรียบร้อยในคฤหาสน์ ดูแลจัดการทุกอย่างที่ Lara ต้องการ และเขาไม่เคยทำให้เธอผิดหวัง

เอลิสเตอร์ เฟลตเชอร์ (Alister Fletcher)
เขาเป็นผู้ช่วยทางด้านการค้นคว้าทดลองของ Lara ซึ่ง สามารถจัดหาและรวบรวมข้อมูลทางประวัติศาสตร์ได้เป็น อย่างดี เขามีหน้าที่เพียงค้นหาข้อมูลในห้องสมุดหรือพิพิธภัณฑ์เท่านั้น

ซิป (Zip)
ผู้ช่วยมือหนึ่งของ Lara และเป็นผู้เชี่ยวชาญทางด้านเทคนิค ส่วนใหญ่แล้วเข้าจะติดต่อกับ Lara โดยผ่านทางวิทยุสื่อสาร โดยการเจอะหาแหล่งข้อมูลที่เป็นอิเล็กทรอนิกส์และฐานข้อมูลอื่นๆที่ออนไลน์อยู่ นอกจากนั้น Zip ยังเป็นพ่อครัวฝีมือเยี่ยม เพราะเขาเคยทำงานในร้านอาหารที่ดีที่สุดในยุโรปตอนเหนือ

แจคเคอลีน แนทล่า (Jacqueline Natla)
เจ้าของและผู้บริหารระดับสูงของแนทล่า เทคโนโลจี ซึ่งเป็นบริษัทผู้ผลิตเครื่องมืออิเลคทรอนิกส์ที่ใหญ่ที่สุดในโลกรายหนึ่ง เธอเป็นผู้ถือครองลิขสิทธิ์ฮาร์ดแวร์คอมพิวเตอร์ที่สำคัญมากมาย รวมทั้งยังพัฒนาผลิตภัณฑ์และปรับปรุงนวัตกรรมใหม่ๆอย่างลับๆ เธอเป็นคู่ต่อกรกับลาร่าในภาคแรก และแน่นอนเธอพร้อมที่จะกลับมาล้างแค้นลาร่าอีกครั้ง

วาร์เนอร์ วอน ครอย (Werner Von Croy)
บุคคลที่มีบทบาทสำคัญอย่างยิ่งกับ ลาร่า ครอฟ เขาเป็นคนที่ชักนำลาร่าเข้าสู่วงการของนักล่าสมบัติอย่างเต็มรูปแบบ และด้วยเหตุการณ์ปิรามิดถล่มในภาค 4 วอนครอยไม่สามารถที่จะช่วยลาร่าได้ เขารู้สึกผิดอย่างมากแต่ก็มุ่งหน้ายังค้นหาลาร่าต่อไป

เคอร์ติส เทรนท์ (Kurtis Trent)
ชายลึกลับที่มีสัญชาตญาณของนักฆ่าและมีความสามารถพิเศษทางจิต เขามาร่วมงานกับลาร่าเพื่อที่ต้องการล้างแค้นแทนพ่อของเขาโดยมีอาวุธคู่ใจคือ กริช และ กงจัก สถานะไม่ปรากฏแน่ชัดว่าเป็นมิตรหรือศัตรูกันแน่

 เกมทูมเรเดอร์ 

 ภาพยนตร์ 
ตัวละครในทูมเรเดอร์ถูกนำไปสร้างเป็นภาพยนตร์แล้วสามครั้งได้แก่
 ลาร่า ครอฟต์: ทูมเรเดอร์ - พ.ศ. 2544 กำกับโดยไซมอน เวสต์ (Simon West)
 ลาร่า ครอฟต์: ทูมเรเดอร์: เดอะเครเดิลออฟไลฟ์ - พ.ศ. 2546 กำกับโดยยาน เดอบองต์ (Jan de Bont)
แสดงนำโดย แองเจลินา โจลี เป็นลารา ครอฟต์ ทั้งสองเรื่อง
 ทูม เรเดอร์ - พ.ศ. 2561 กำกับโดยโรอาร์ ยูทอก (Roar Uthaug) เป็นภาพยนตร์เริ่มต้นใหม่ อาลีเซีย วิคันเดอร์ รับบทนำเป็นลาร่า ครอฟต์

แหล่งข้อมูลอื่น
# ดิออบเซิร์ฟเวอร์
ดิออบเซิร์ฟเวอร์  เป็นหนังสือพิมพ์ฉบับวันอาทิตย์ฉบับแรกของสหราชอาณาจักร มีแนวคิดทางการเมืองฝ่ายขวาเล็กน้อยจากหนังสือพิมพ์ เดอะ การ์เดียน (The Guardian) ในเครือเดียวกัน และยึดแนวเสรีนิยมและสังคมประชาธิปไตยในเกือบทุกประเด็นปัญหา

 ประวัติ 
ตีพิมพ์ฉบับแรกเมื่อวันที่ 4 ธันวาคม พ.ศ. 2334 นับเป็นหนังสือพิมพ์วันอาทิตย์ฉบับแรกของโลก

ในปี พ.ศ. 2454 วิลเลียม วอลดอร์ฟ แอสเตอร์ ไวส์เคาต์ แอสเตอร์ที่ 1 ได้ซื้อ ดิออบเซิร์ฟเวอร์ จากครอบครัวแฮมสเวิร์ท และกลายเป็นหนังสือพิมพ์ของพรรค "โทรี" นับตั้งแต่นั้นมาจนถึงปี พ.ศ.  2485 พร้อมกับการสิ้นสุดการเป็นบรรณาธิการที่ยาวนานถึง 34 ปีของ เจ. แอล. การ์วิน ซึ่งนับจากเวลานี้มาจนถึงปัจจุบันที่ ดิออบเซิร์ฟเวอร์ ประกาศวางตัวเป็นการไม่อยู่ฝายใด

ความเป็นเจ้าของได้ตกทอดไปถึงไวส์เคาท์ที่ 2 และตกทอดต่อถึงลูกในปี พ.ศ. 2491 คือเดวิด แอสเตอร์ซึ่งรับหน้าที่เป็นบรรณาธิการต่อเนื่องยาวนานถึง 27 ปี เดวิดได้เปลี่ยนความเป็นเจ้าของจากบุคคลเป็นมูลนิธิ ทำให้มีนักหนังสือพิมพ์และนักเขียนที่มีชื่อเสียงหลายคนมาร่วมงานด้วยเช่น พอล เจนนิง ภายใต้การเป็นบรรณาธิการของเดวิด ดิออบเซิร์ฟเวอร์ได้กลายเป็นหนังสือพิมพ์อังกฤษฉบับแรกที่คัดค้านการบุกยึดคลองสุเอซของรัฐบาลในปี พ.ศ. 2499 การปรับแนวที่ทำให้ดิออบเซิร์ฟเวอร์เสียผู้อ่านไปเป็นจำนวนมาก  ในปี พ.ศ. 2520 แอสเตอร์ได้ขาย ดิออบเซิร์ฟเวอร์ให้แก่บริษัทน้ำมันยักษ์ใหญ๋คือ "ARCO" ในปัจจุบัน ซึ่งได้ขายต่อให้กับกลุ่ม "ลอนโรห์" ในปี พ.ศ. 2524 และตั้งแต่ พ.ศ. 2536 ดิออบเซิร์ฟเวอร์กลายเป็นหนังสือพิมพ์ในกลุ่ม "กลุ่มการ์เดียน มีเดีย" (Guardian Media Group) 

ในปี พ.ศ. 2533 ฟาร์ซาด บาซอฟท์ นักข่าวของออบเซิร์ฟเวอร์ถูกประหารชีวิตในประเทศอิรักในข้อหาเป็นสายลับ ซึ่งเป็นเรื่องที่ได้รับการโต้เถียงกันมาก

ในวันที่ 27 กุมภาพันธ์ พ.ศ. 2548 ดิออบเซิร์ฟเวอร์เป็นหนังสือพิมพ์ฉบับแรกที่เริ่ม "ดิออบเซิร์ฟเวอร์ บลอก"  และ "พอดคาสท์" (podcast)แต่ละฉบับจะออกแมกกาซีนรายเดือนฟรีเน้นเรื่องเฉพาะต่างๆ หมุนเวียนกันไป เช่นกีฬา ดนตรี ผู้หญิงและอาหารเป็นต้น

ดิออบเซิร์ฟเวอร์ ได้ปรับเปลี่ยนรูปแบบเป็น "เบอร์ลีเนอร์" (Berliner format) ตามเดอะ การ์เดียน หนังสือพิมพ์รายวันในเครือเมื่อวันที่ 8 มกราคม พ.ศ. 2549

ห้องข่าว
ดิออบเซิร์ฟเวอร์และหนังสือพิมพ์ในเครือคือ เดอะการ์เดียน ได้เปิดศูนย์รับรองผู้มาเยือนที่ลอนดอนโดยเรียกว่า "ห้องข่าว" ศูนย์ประกอบด้วยหอจดหมายเหตุ หรือกรุข่าวที่จัดเย็บข่าวเก่าเป็นรูปเล่ม ห้องสมุดรูปภาพและรายการอื่นๆ เช่นบันทึกประจำวัน จดหมาย สมุดโน้ต ฯลฯ ทรัพยากรสื่อเก่าเหล่านี้เป็นให้สาธารณชนเข้ามาใช้ได้ด้วย ห้องข่าวนี้ยังจัดนิทรรศการและจัดกิจกรรมด้านการศึกษาให้แก่โรงเรียนต่าง ๆ ด้วย

บรรณาธิการ
 Rachel Beer (1890 - 1904)
 Austin Harrison (1904 - 1908)
 James Louis Garvin (1908 - 1942)
 Ivor Brown (1942 - 1948)
 David Astor (1948 - 1975)
 Donald Trelford (1975 - 1993)
 Jonathan Fenby (1993 - 1995)
 Andrew Jaspan (1995 - 1996)
 Will Hutton (1996 - 1998)
 Roger Alton (1998 -)
# อุดมเดช ป.เปาอินทร์
อุดมเดช ป.เปาอินทร์ สถิติการชก 20 ครั้ง ชนะ 19 (น็อค 14) แพ้ 1
 เกียรติประวัติ 
 แชมป์ประเทศไทยรุ่นมินิฟลายเวท (2542)
 ชิง, 15 มีนาคม 2542 ชนะคะแนน ปราบปราม ป.ปรีชา
 อ้างอิง 
 สถิติการชก
# มานะศักดิ์ ยุทธกิจ
มานะศักดิ์ ยุทธกิจ สถิติการชก 18 ครั้ง ชนะ 17 (น็อค 7)แพ้  1 
เกียรติประวัติ
 แชมป์ประเทศไทยรุ่นมินิฟลายเวท (2544 - 2545)
 ชิง, 7 พฤศจิกายน 2544 ชนะน็อค แกรนิต ป.ประสบผลยก 4 
 ป้องกันครั้งที่ 1, 12 ธันวาคม 2544 ชนะน็อค ยอดเก่ง สิงห์วังชา ยก 4 
 ป้องกันครั้งที่ 2, 13 กุมภาพันธ์ 2545 ชนะน็อค เพชรพเยาว์ เกียรติไพลิน ยก 6 
อ้างอิง 
  สถิติการชก boxrec.com
หมวดหมู่:นักมวยสากลชาวไทยรุ่นมินิมัมเวท
# ฟ้าคะนอง สิงห์ดงไทย
ฟ้าคะนอง สิงห์ดงไทย มีสถิติการชก (ถึงปี 2549) 8 ครั้ง ชนะ 3 (น็อค 2) แพ้ 5
 เกียรติประวัติ 
 แชมป์ประเทศไทยรุ่นมินิฟลายเวท (2546)
 ชิง, 19 กันยายน 2546 ชนะคะแนน วีระศักดิ์ ชูวัฒนะ
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นไลท์ฟลายเวท 12 มิถุนายน 2549 แพ้น็อค มูเน็ตซึกุ คาโยะ ยก 2 ที่ ญี่ปุ่น
 อ้างอิง 
 สถิติการชก boxrec.com
# สโมสรฟุตบอลแบล็กเบิร์นโรเวอส์
สโมสรฟุตบอลแบล็กเบิร์นโรเวอส์  เป็นสโมสรฟุตบอลในระดับเดอะแชมเปี้ยนชิพของอังกฤษ เคยเป็นแชมป์พรีเมียร์ลีก ในฤดูกาล 1994–95 ตั้งอยู่ ณ เมืองแบล็กเบิร์น ในเทศมณฑลแลงคาเชียร์ ประเทศอังกฤษ มีสนามเหย้าชื่ออีวุดพาร์ก

 ประวัติ 
สโมสรฟุตบอลแบล็กเบิร์นโรเวอส์ ก่อตั้งเมื่อปี 1875 และได้แชมป์ฟุตบอลลีกครั้งแรกในปี 1911 ได้สมัยที่ 2 ในปี 1913

ในปี 1992 มีการเปลี่ยนชื่อลีกสูงสุดเป็นพรีเมียร์ลีกหรือพรีเมียร์ชิพเป็นปีแรก สโมสร แบล็กเบิร์นโรเวอส์ จบด้วยอันดับ 4 แต่ด้วยการทุ่มทุนมหาศาลของแจ็ค วอร์กเกอร์ ประธานสโมสรผู้ทำธุรกิจเหล็กกล้า ซึ่งลงทุนจ้าง เคนนี ดัลกลิช อดีตผู้จัดการของ ลิเวอร์พูล พร้อมกับให้เงินดัลกลิชซื้อ อลัน เชียเร่อส์ มาจับคู่กับ คริส ซัตตัน จนสามารถชนะเลิศพรีเมียร์ลีกได้สำเร็จ อย่างไม่มีใครคาดคิด โดยมีคะแนนมากกว่าคู่แข่งสำคัญอย่าง แมนเชสเตอร์ยูไนเต็ด เพียงคะแนนเดียว  แต่ต่อมาในปี 1994–95 มา แบล็กเบิร์นโรเวอส์ จบด้วยอันดับ 7 และก็เสียผู้เล่นคนสำคัญอย่าง อลัน เชียเร่อส์, โทนี เกล, เดวิด แบ็ตตี้ ทำให้ แบล็กเบิร์นโรเวอส์ พยายามซื้อนักฟุตบอลที่มีชื่อเสียงอย่าง ซีเนอดีน ซีดาน แต่ก็ล้มเหลว ก่อนที่ทีมจะตกชั้นลงไปเล่นเดอะแชมเปียนชิปในปี 1998 และแจ็ค วอร์กเกอร์ได้เสียชีวิตด้วยวัย 71 ปี ในปี 2000 และในปี 2001–02 แบล็กเบิร์นสามารถเลื่อนชั้นขึ้นมาเล่นพรีเมียร์ลีกได้สำเร็จพร้อมกับคว้าแชมป์คาร์ลิงคัพ มาครองได้สำเร็จ

แบล็กเบิร์นโรเวอส์ อยู่ในพรีเมียร์ลีกมาอย่างยาวนาน จนกระทั่งใน ปี 2011–12 แบล็กเบิร์นโรเวอส์ ต้องตกชั้นลงไปสู่ เดอะแชมเปียนชิป ด้วยอยู่ในอันดับที่ 19 ของตาราง ด้วยคะแนนเพียง 31 คะแนนเท่านั้น

ต่อมาในฤดูกาล 2016–17 แบล็กเบิร์นโรเวอส์ ต้องตกลงไปสู่ลีกวัน หรือระดับดิวิชัน 3 ด้วยการจบฤดูกาลที่อันดับที่ 22 แม้นัดสุดท้ายจะเป็นฝ่ายเอาชนะเบรนท์ฟอร์ด ไปได้ถึง 3-1  และแม้จะมีคะแนน 51 คะแนนเท่ากับ นอตทิงแฮมฟอเรสต์ แต่ทว่ามีลูกเสียได้น้อยกว่า 2 ลูก ทำให้ต้องตกชั้นลงไปสู่ลีกวัน นับเป็นสโมสรแรกที่ได้แชมป์พรีเมียร์ลีกแต่ต้องลงไปเล่นในระดับลีกวันหน้า 19, กุหลาบช้ำ. "ตะลุยฟุตบอลโลก" โดย หมวดแซม. ไทยรัฐปีที่ 68 ฉบับที่ 21660: วันพฤหัสบดีที่ 11 พฤษภาคม พ.ศ. 2560 แรม 1 ค่ำ เดือน 6 ปีระกา

 ผู้เล่นชุดสร้างประวัติศาสตร์ แชมป์พรีเมียร์ลีก 1994-95 

  [[ทิม ฟลาวเวอร์
]] (GK)
  เจฟฟ์ เคนนา (RB)
  แกรม เลอโซ (LB)
  ทิม เชอร์วูด (MC)
  เฮนนิง เบิร์ก (DC) (RB)
  โคลิน เฮนดรี (DC)
  สจวร์ต ริปลีย์ (RW)
  เดวิด แบ็ตตี (MC)
  อลัน เชียเรอร์ (SC)
  คริส ซัตตัน (SC)
  เจสัน วิลคอกซ์ (LW)

  บ็อบบี มิมส์ (GK)
  โทนี เกล (RB) (DC)
  อลัน ไรท์ (LB)
  มาร์ค แอตกินส์ (MC)
  เอียน เพียร์ซ (DC)
  นิกกี มาร์เกอร์ (DC)
  ร็อบบี สเลเตอร์ (RW)
  พอล วอร์เฮิร์สท์ (MC) (DC)
  ไมค์ นีเวลล์ (SC)
  เควิน กัลลาเกอร์ (FW)
  ริชาร์ด วิทช์เก (LW)

  เชย์ กิฟเวน (GK)
  ลี เมเคิล (DF)
  พอล ฮาร์ฟอร์ด (FW)
  แฟร็งค์ เทเลีย (GK)

 อดีตผู้เล่นที่มีชื่อเสียง 
 อลัน เชียเรอร์
 แอนดี โคล
 ดไวท์ ยอร์ค
 เดเมียน ดัฟฟ์

 ผู้เล่นชุดปัจจุบัน 

 เกียรติประวัติ 
ระดับประเทศ
 ดิวิชันหนึ่ง/พรีเมียร์ลีก
 ชนะเลิศ (3): 1911–12, 1913–14, 1994–95

ดิวิชันสอง
 ชนะเลิศ (1): 1938–39

ดิวิชันสาม
 ชนะเลิศ (1): 1974–75

เอฟเอคัพ 
 ชนะเลิศ (6): 1884, 1885, 1886, 1890, 1891, 1928

อีเอฟแอลคัพ 
 ชนะเลิศ (1): 2002

แชริตีชีลด์/เอฟเอคอมมิวนิตีชีลด์
 ชนะเลิศ (1): 1912

 สถิติและบันทึก 

 บันทึก 
บันทึกผู้ทำประตู:
ไซมอน การ์เนอร์, 194 ประตู (168 ประตูในลีก), ฤดูกาล 1978–1979 ถึง ฤดูกาล 1991–1992